tartuNLP/wikipedia-smugri-20251201 huggingface dataset:
Gorj (piirikunta)

Gorj on piirikunta Romanian Valakiassa. Piirikunnan pääkaupunki on Târgu Jiu. Sen pinta-ala on 5 602 km² ja siellä on noin 334 819 asukasta (vuonna 2014).
Maantiede.
Piirikunnan pinta-ala on yhteensä 5 602 km². Alueen pohjoisosassa kohoavat Karpaatit, lännessä Vulcanuluivuoret ja idässä Parângvuoret. Alueen suurin joki on Jiu.
Gorjin piirikunta rajautuu idässä Vâlcean piirikuntaan, lännessä Mehedinţin ja Caraş-Severinin piirikuntiin, pohjoisessa Hunedoaran piirikuntaan ja etelässä Doljin piirikuntaan.
Väestö.
Vuoden 2011 väestönlaskennan mukaan piirikunnassa oli 334 238 asukasta ja sen väestötiheys oli 69 asukasta neliökilometrillä.
Piirikunnan asukkaista romanialaisia on yli 98 %, romaneja 1,3 %.
Tom Lantos

Thomas Peter ”Tom” Lantos (1. helmikuuta 1928 Budapest, Unkari – 11. helmikuuta 2008 Bethesda, Maryland, Yhdysvallat) oli amerikanunkarilainen demokraattisen puolueen poliitikko. Hän istui Yhdysvaltain edustajainhuoneen jäsenenä Kaliforniasta vuodesta 1981 kuolemaansa. 
Tamás Péter Lantos; syntyi juutalaiseen sukuun Budapestissa ja oli Yhdysvaltain edustajainhuoneen historian ensimmäinen ja ainoa holokaustista selvinnyt jäsen. Yhdysvaltoihin paettuaan hän opiskeli Washingtonin yliopistossa ja Kalifornian yliopistossa Berkeleyssä. Ennen uraansa kongressissa hän oli toiminut muun muassa liikekonsulttina, kansainvälisen politiikan analyytikkona televisiolle sekä taloustieteen professorina. 
Lantosilla oli vaimonsa Annetten kanssa lapset Annette ja Katrina sekä lukuisia lapsenlapsia. Lantos piti itseään maallistuneena juutalaisena, mutta vaimo ja lapset kuuluvat mormoneihin. Hänen leskensä on Gaborin näyttelijäsisarusten Zsa Zsan, Evan ja Magdan serkku. Tytär Katrina on naimisissa poliitikko ja diplomaatti Richard Swettin kanssa ja itse vuoden 2008 senaattoriehdokas.
Lantos muistetaan ympäristöasioiden puolestapuhujana. Hän kannatti lisäksi muun muassa homoliittoja, tiukempaa asekontrollia, uudistuksia terveydenhuoltojärjestelmässä, kannabiksen lääkekäyttöä sekä mahdollisuutta aborttiin. Hän oli alun perin Persianlahden sodan 1991 kannattaja ja joutui 28. huhtikuuta 2006 neljän muun kongressin jäsenen ja kuuden muun aktivistin kanssa pidätetyksi ”häiritsevästä käyttäytymisestä”; hän oli kuulunut joukkoon, joka protestoi Sudanin suurlähetystön edessä Washington DC:ssä Sudanin hallituksen oletettuja toimia Darfurin konfliktissa. 
Lantos nimitettiin vuonna 2007 edustajainhuoneen ulkoasiainvaliokunnan puheenjohtajaksi. Hänet nähtiin Oscar-palkitussa dokumentissa "The Last Days" (1998), joka käsittelee viiden unkarinjuutalaisen tarinaa holokaustin aikana, sekä toisessa dokumentissa, "To Bear Witnessissä". Hän ilmoitti 2. tammikuuta 2008, että ei asettuisi uudelleen ehdolle, sillä oli sairastunut syöpään; hän kuoli Marylandissa 11. helmikuuta, hieman 80-vuotispäivänsä jälkeen.
Warwick (Rhode Island)

Warwick on kaupunki Kentin piirikunnassa, Rhode Islandin osavaltiossa, Yhdysvalloissa. Se on osavaltionsa toiseksi väkirikkain kaupunki noin 86 000 asukkaallaan. Kaupungin perusti englantilainen Samuel Gorton vuonna 1642. Siellä sijaitsee muun muassa Rhode Islandin päälentokenttä, T. F. Green Airport. 
Pinta-alaltaan Warwick on 128,52 neliökilometrin suuruinen. Pinta-alasta 36,6 neliökilometriä on vettä. Asukastiheys kaupungissa on 949 as./km². Vuoden 2000 väestönlaskennan mukaan 95,21 prosenttia kaupungin asukkaista oli valkoihoisia.
Sami Hopponen

Sami Hopponen (s. 7. syyskuuta 1987 Polvijärvi) on suomalainen harmonikansoittaja.
7-vuotiaasta asti harmonikkaa soittanut Hopponen voitti Hopeinen Harmonikka -kilpailun Ikaalisissa vuonna 1997 ja Kultainen Harmonikka -kilpailun vuonna 2007. Hopposen muita saavutuksia ovat useat Pohjoiskalotin avoimen Viihdeharmonikkakilpailun voitot, useat Suomen pelimannimestaruudet, "Lieto accordeon" vuosina 1998, 1999, 2000 ja 2001 sekä "Suomen Tangohanuristi" -titteli vuonna 2006. Hän on uransa aikana voittanut yhteensä 14 valtakunnallista harmonikkakilpailua. 
Hopponen keikkailee ympäri Suomea yksin ja Karavaani-orkesterin kanssa ja on myös esiintynyt ulkomailla, muun muassa Ruotsissa ja Portugalissa.
Levytykset ja sävellykset.
Hopposen ensimmäinen levy ilmestyi hänen ollessaan 12-vuotias. Levyllä olevat kappaleet "Valssi ystävälle" ja "Syksyn tunteita" ovat Hopposen itsensä säveltämiä. Vuonna 2008 Hopposelta ilmestyi "Myrsky", joka on kahdentoista kappaleen pitkäsoitto.
Leonardo Bertagnolli

Leonardo Bertagnolli (s. 8. tammikuuta 1978 Trento) on italialainen maantiepyöräilijä, Clásica de San Sebastiánin voittaja. 
Bertagnolli ajoi vuonna 2002 alkaneen ammattilaisuransa kolme ensimmäistä kautta Saeco-tallissa. Hän voitti vuonna 2004 kilpailut Coppa Placci, Coppa Agostoni ja Trofeo Dell'Etna. Vuonna 2005 hän voitti, Cofidista edustaessaan, Espanjan ympäriajon toisen etapin sekä Tour de Limousin -kilpailun kolmannen osuuden. Seuraavana vuonna hän oli paras Tirreno-Adriaticon kuudennella etapilla ja sijoittui kokonaiskilpailussa kuudenneksi; lisäksi hän voitti Tour du Haut Vaur -kilpailun.
Vuoden 2007 alussa Bertagnolli siirtyi Liquigas-talliin. Hän voitti 4. elokuuta Clásica de San Sebastián -kilpailun voitettuaan loppukirissä irtiottokumppaninsa Juan Manuel Garaten, joka avasi kirin, mutta joutui päästämään Bertagnollin ohitseen viimeisillä kymmenillä metreillä . Kaksi viikkoa myöhemmin hän sijoittui neljänneksi Saksan ympäriajossa ja voitti lokakuussa Memorial Cimurri -kilpailun.
Vuonna 2008 Bertagnolli voitti yhden päivän kilpailut Intaka Tech Worlds View Challenge 2, Trofeo Melinda ja GP Città di Camaiore sekä sijoittui toiseksi Tre Valli Varesine -ajossa. Lisäksi hän voitti Saksan ympäriajon kolmannen etapin.
Bertagnolli edusti alkukauden 2009 Amica Chips-Knauf-joukkuetta, kunnes siirtyi toukokuun alkupuolella Serramenti PVC Diquigiovanni -joukkueeseen ja voitti samassa kuussa Italian ympäriajon 15. etapin. Itävallan ympäriajossa 2009 hän voitti mäkikirikilpailun ja Brixia Tour -kilpailussa toisen etapin. 
Kauden 2010 alusta tallin nimeksi vaihtui Androni Giocattoli. Saman vuoden heinäkuussa Bertagnolli voitti Itävallan ympäriajon kolmannen etapin. Lokakuisessa Giro del Piemonte -kilpailussa hän oli toinen. 
Bertagnolli edusti Lampre-ISD-tallia kaudesta 2011 lähtien. Kesäkuussa 2012 hän ilmoitti lopettavansa uransa. Muutamaa päivää myöhemmin paljastui, että UCI oli aloittanut tutkimukset koskien hänen biologisen dopingpassinsa poikkeavia veriarvoja. Hän sai kahden vuoden ja 10 kuukauden kilpailukiellon ja kaikki hänen tuloksensa aikavälillä 1.1.2003–18.5.2011 hylättiin.
Walter Breuning

Walter Breuning (21. syyskuuta 1896 – 14. huhtikuuta 2011) oli maailman vanhin elossa oleva mies. Hän oli myös Yhdysvaltain vanhin elossa ollut entinen rautatietyöläinen.
Walter Breuning syntyi Minnesotassa ja asui viimeiset yli 30 vuotta vanhainkodissa Montanan Great Fallsissa. Maailman vanhimmaksi mieheksi Breuning nousi 18. heinäkuuta 2009 Henry Allinghamin kuoltua 113 vuoden iässä
Walter Breuning vietti 110-vuotispäiväänsä 21. syyskuuta 2006. Montanan kuvernööri ja kaupungin pormestari osallistuivat merkkipäivän viettoon. Hänen muistinsa oli edelleen hyvä. Breuning väitti pitkän iän salaisuudeksi sitä, että hän pysyy aktiivisena, ei syö liikaa ja on hyvä muille ihmisille. Hän söi päivässä kaksi ateriaa ja yhden aspiriinin. Breuningin vaimo kuoli vuonna 1957 lähes 35 vuoden avioliiton jälkeen. Heillä ei ollut lapsia. Breuning kuoli 14. huhtikuuta 2011 114-vuotiaana.
Philipp von Boeselager

Philipp Freiherr von Boeselager (6. syyskuuta 1917 – 1. toukokuuta 2008) oli Adolf Hitlerin vastaiseen heinäkuun 20. päivän salaliittoon vuonna 1944 osallistunut saksalainen luutnantti. Hän oli viimeisiä elossa olleita salaliittolaisia.
Boeselagerin näkemykset alkoivat kääntyä kansallissosialismin vastaisiksi toisen maailmansodan edetessä. Oman kuvauksensa mukaan hän oli vasta kesäkuussa 1942 kuullut viiden romanin joutuneen ammutuiksi etnisistä syistä.
Boeselager oli oman kuvauksensa mukaan jo ennen tunnetuinta, 20. heinäkuuta 1944 tehtyä, Hitlerin vastaista salamurhayritystä yrittänyt tappaa tämän maaliskuussa 1943. Boeselager kuului tuolloin kenraali Günther von Klugen kanssa salaliittoon, jonka tarkoituksena oli ampua sekä Hitler että Heinrich Himmler. Juuri ennen aiottua attentaattia Himmler poistui Hitlerin seurasta. Boeselager katsoi, ettei Saksa hyötyisi vain Hitlerin salamurhaamisesta, koska valta todennäköisesti olisi siirtynyt Himmlerille. Surmaan tarkoitettu ase on yhä tallella.
20. heinäkuuta 1944 Hitler vastaan tehtiin salamurhayritys, joka toteuttiin laukkuun kätketyllä pommilla. Boeselager oli mukana tässäkin salaliitossa, joka kuitenkin epäonnistui. Boeselagerin osallisuus pommi-iskuun tuli ilmi vasta toisen maailmansodan jälkeen. Tällöin sekä Saksa että Ranska pitivät häntä sankarina. Kumpikin maa myönsi hänelle korkeimman sotilasmitalinsa.
Boeselager opiskeli sodan jälkeen taloustieteitä. Hänestä tuli metsätalouden asiantuntija. Vielä vanhana hän näki painajaisia natsi-Saksan tapahtumista. Hän toivoi, että nykyajan nuoret olisivat poliittisesti entistä aktiivisempia, koska hän piti suuren yleisön tietämättömyyttä pääsyynä Hitlerin valtaan nousuun. Boeselageria haastateltiin viestimissä vielä viimeisinä vuosinaankin, Suomessa muun muassa Helsingin Sanomien Kuukausiliitteessä.
NEC PC-9801

NEC PC-9801 (lyhenne PC-98) on japanilaisen NEC Corporationin kehittämä mikrotietokone, joka ilmestyi vuonna 1982. NEC ilmoitti tietokoneesta lokakuussa 1982. Suorittimenaan PC-9801 käytti NEC:n valmistamaa Intel 8086 -yhteensopivaa 16-bittistä mikroprosessoria. NEC PC-9801 oli "de facto" -standardi japanilaisilla markkinoilla ja muun muassa Seiko Epson valmisti PC-9801-yhteensopivia tietokoneita.
Alkuperäisen PC-9801:n ensimmäinen seuraaja oli vuonna 1983 julkaistu PC-9801E, jonka Intel 8086-2-prosessori ylsi 5–8 MHz:n kellotaajuuteen (valittavissa). Viimeisin PC-98:n pohjalta tehty tietokone oli PC-9821Ra43, joka julkaistiin vuonna 2000. PC-9821Ra43 käytti Intel Celeron -suoritinta ja 433 MHz:n kellotaajuutta.
PC-98 -sarja myi yli 15 miljoonaa kappaletta kymmenen vuoden aikana ja hallitsi suurta osaa markkinoista Japanissa.
NEC PC-9801:n markkinaosuus Japanissa oli 90 % vuonna 1987.
Laitteisto.
PC-9801-sarjan ensimmäiset mallit kykenivät näyttämään yhtä aikaa 16 eri väriä 4 096 värin paletista: myöhemmät mallit pystyivät 256, 4 096 ja lopulta jopa 16.7 miljoonaan väriin.
Yhtäläisyydet ja erot IBM PC:hen.
PC-9801:n ja IBM PC:n tekniikkaa yhdistävät monet eri piirteet, joista esimerkkeinä yhtä suuri RAM, Intel-yhteensopiva suoritin sekä sama levykeohjain ja PIC.
Väylänään PC-98 käytti 16-bittistä C-Busia IBM:n ISA:n sijasta. Toisistaan koneet eroavat myös graafisen ulostulon, muistinhallinnan ja BIOS-ohjelman osalta.
The Spirit (albumi)

The Spirit on rockyhtye Magnumin vuonna 1991 julkaistu livealbumi. Sen kappaleet on nauhoitettu usean konsertin aikana "Goodnight L.A." -albumia seuranneella kiertueella.
Kappaleet.
Kaikki kappaleet on säveltänyt ja sanoittanut Tony Clarkin ellei toisin mainita.
Kernel-based Virtual Machine

Kernel-based Virtual Machine eli KVM on Linux-ytimeen rakennettu tuki virtualisoinnille. KVM on julkaistu Linux versiossa 2.6.20 helmikuussa 2007. KVM projektista ilmoitti ensimmäisen kerran sen aloittaja Avi Kivity 19. lokakuuta 2006 viestissä Linux Kernel -postituslistalle.
KVM on tyypin 1 (suoraan laitteistolla ajettava) "hypervisor", joka hyödyntää Linux-ytimen ominaisuuksia ja suorittaa virtuaalikoneita tavallisina prosesseina. Kaikki hypervisorit tarvitsevat käyttöjärjestelmätason toimintoja kuten muistinhallinnan, laiteajurit ja verkkopinon, jotka KVM saa käyttöönsä koska se toimii Linux-ytimessä.
KVM tukee virtualisointia ilman muutoksia vieraskäyttöjärjestelmiin. 
KVM vaatii suorittimelta tukea virtualisoinnille käskykantalaajennuksien avulla. 
KVM ei suorita eri suorittimen tai muun laitteiston emulointia vaan tämä on erillisen käyttäjäavaruudessa sijaitsevan ohjelman tehtävä.
Käyttäjäavaruudessa käytettävä osa on QEMU:ssa. KVM-virtualisointia voi hallinnoida libvirt-kirjaston avulla sitä käyttävistä sovelluksista.
KVM on kehitetty aluksi Intelin Intel VT (VMX) ja AMD:n AMD-V (SVM) käskyille.
Useat suoritinvalmistajat ovat tukeneet KVM:n kehitystä: Intel lisäsi tuen IA64-alustalle; IBM lisäsi tuen S/390- ja POWER-alustoille; ARM Holdings ja Linaro tukivat ARM-version kehitystä; Imagination Technologies lisäsi MIPS-alustan tuen.
KVM on tuettu IBM Z -alustalla.
RISC-V-suorittimen tuki on liitetty versioon 5.16.
IBM on julkaissut KVM:ään Power-arkkitehtuurilla käytettävän tuen suojatuille virtuaalikoneille "ultravisor"-virtualisoinnilla. AMD:n SEV-tuella voidaan salata virtuaalikoneiden muistit yksilöllisellä avaimella esimerkiksi pilvipalveluympäristöissä.
Useat eri käyttöjärjestelmät toimivat KVM:n kanssa täydellä virtualisoinnilla vieraskäyttöjärjestelminä. KVM ei tue suorittimen paravirtualisointia, mutta tukee laiteajurien kanssa virtio-rajapinnalla. KVM tukee käynnissä olevan virtuaalikoneen siirtoa isännältä toiselle ("live migration") versiosta 15 lähtien (2007). AWS Firecracker perustuu KVM-hypervisorille.
KVM:n ylläpitäjä on Red Hatille työskentelevä Paolo Bonzini.
Siitä vaan pojat!

Siitä vaan pojat! ("Più Forte, Ragazzi!") on vuonna 1972 ensi-iltansa saanut toimintaelokuva. Elokuvan ohjasi Giuseppe Colizzi ja pääosissa ovat Terence Hill ja Bud Spencer.
Elokuva kertoo kahdesta rahtilentäjästä, Platasta ja Saludista. Parivaljakko saa päähänsä omasta mielestään loistavan idean. He päättävät hajottaa lentokoneensa vakuutusrahojen toivossa. Suunnitelma epäonnistuu ja kaksikko joutuu oikeasti viidakkoon. Plata ja Salud harhailevat viidakossa kunnes löytävät timanttikaivoksen. Kaivoksessa työskenteleviä sorretaan ja eräs paikallinen pohatta, Mr. Ears, pitää ostohintoja väkipakolla alhaalla. Plata ja Salud asettuvat työläisten puolelle pysäyttääkseen Mr. Earsin aikomukset.
The Adverts

The Adverts oli brittiläinen punk-yhtye. Sen ensiesiintyminen oli Generation X:n lämmittely Lontoon The Roxyssä 15. tammikuuta 1977. Yhtye julkaisi menestyksestään huolimatta vain kaksi studioalbumia, esiintyi viimeisen kerran 27. lokakuuta 1979. Yhtyeen single ”Gary Gilmore's Eyes” nousi Top 40 -listalle elokuussa 1977 ja oli korkeimmillaan kahdeksantenatoista. Laulu kertoo henkilöstä, joka saa elinluovutuksena Gary Gilmoren silmät.
Yhtyeen ura.
The Adverts oli lyhytikäinen, mutta vaikutusvaltainen punk-yhtye. Yhtyettä erotti muista se, että heidän basistinsa Gaye Advert oli yksi punkrockin ensimmäisistä naistähdistä. Kun he olivat (hädin tuskin) oppineet yhden soinnun, The Adverts alkoi jo esiintyä Lontoon Roxy Clubilla vuonna 1976, missä he herättivät nopeasti The Damnedin kitaristin Brian Jamesin huomion. James tarjosi heille lämmittelijän paikkaa The Damnedin kiertueella ja ohjasi heidät Stiff Recordsille. Stiff julkaisi yhtyeen debyyttisinglen "“One Chord Wonders”" vuonna 1977.
Kun he kuitenkin julkaisivat toisen singlensä, "“Gary Gilmore’s Eyes”", yhtye nousi Ison-Britannian Top 20 -listalle. Sanoituksiltaan "“Gary Gilmore’s Eyes”" oli kiistanalainen kappale, joka perustui amerikkalaisen murhaajan Gary Gilmoren toiveeseen, että hänen silmänsä lahjoitettaisiin lääketieteelle hänen teloituksensa jälkeen. "Sounds"-lehti kuvaili kappaletta “uusimman aallon sairaimmaksi ja älykkäimmäksi levyksi”. Myöhemmin se sisällytettiin "Mojo"-lehden listalle kaikkien aikojen parhaista punk-singleistä.
Tabloid-lehdistön ruokkiman kohun sekä esiintymisen "Top of the Pops" -ohjelmassa jälkeen The Adverts nousi suureksi uutiseksi. Huomio kiinnittyi erityisesti laulaja Smithiin ja basisti Gaye Adverttiin. Arvostelijat korostivat Smithin kykyä laulunkirjoittajana. Hänen sanoitusten sanottiin “taltioineen ajan hengen tavalla, johon harvat aikalaiset pystyivät”. Toinen kriitikko kuvaili Smithiä yhtyeen “raivokkaaksi sydämeksi, joka sylkee esiin pettämättömän sarjan kappaleita, jotka yhä määrittelevät punkin toiveet, pyrkimykset ja lopulta katumukset”. The Advertsin ensimmäinen albumi, "Crossing the Red Sea With the Adverts", lunasti singlen lupauksen, mutta yhtyeen toinen levy, vuoden 1979 "Cast of Thousands", kuulosti siltä kuin yhtye olisi käyttänyt kaikki musiikilliset ideansa jo debyytillään. Yhtye hajosi seuraavana vuonna.
Yhtyeen laulaja ja lauluntekijä TV Smith on luonut pitkän uran muusikkona, kun taas yhtyeen basisti Gaye Advert on siirtynyt mainosalalle ja luonut uraa kuvataiteilijana.
Kokoonpano.
The Advertsin vakituiset jäsenet olivat laulaja-kitaristi T. V. Smith sekä basisti Gaye Advert, jota pidetään yhtenä ensimmäisistä naispuolisista punk-tähdistä. Molemmat syntyivät Bidefordissa, Devonissa vuonna 1956. Muut jäsenet vaihtuivat useaan otteeseen:
Prost AP03

Prost AP03 oli Alan Jenkinsin, Loïc Bigois'n ja John Barnardin suunnittelema auto, jolla Prost-talli kilpaili Formula 1 -sarjassa kaudella 2000. Autoa ajoivat ensimmäistä kauttaan tallissa ajaneet Jean Alesi ja Nick Heidfeld, joka oli hallitseva Formula 3000 -mestari.
Kausi osoittautui tallin historian huonoimmaksi. AP03 oli hidas ja epäluotettava, ja yhteistyö moottoritoimittaja Peugeot'n kanssa loppui kauden lopulla. Autolla ei onnistuttu keräämään yhtään MM-pistettä koko kaudella. Talli sijoittuikin valmistajien mestaruussarjassa viimeiselle sijalle Minardin taakse italialaistallin parempien sijoitusten takia.
Alesi ja Heidfeld eivät kyenneet ajamisillaan tekemään kummoistakaan vaikutusta, mutta Alesi onnistui sijoittumaan Monacon Grand Prix'n aika-ajoissa hyvin kahdeksanneksi. Lisäksi hän ajoi Belgian Grand Prix'ssa neljäntenä ennen keskeytystään. Kauden noloin hetki koettiin Itävallan Grand Prix'ssa, jossa tallikaverit kolaroivat keskenään.
Gaye Advert

Gaye Advert (synt. "Gaye Balsden", myöh. "Gaye Black", s. 29. elokuuta 1956 Bideford, Devon) on englantilainen punk-basisti. Hän tuli kuuluisaksi The Adverts -yhtyeestä 1970-luvun lopulla ja poistui Britannian punkskenestä yhtyeen hajottua vuonna 1980 – toisin kuin puolisonsa T. V. Smith.
Advert oli varhaisimpia suuren suosion saavuttaneita brittiläisiä naispunktähtiä. Hänet tunnettiin Iggy Popin fanina ja väitettiin myös nukkuvan tämän kuva tyynyn alla. Advertilla oli jonkinasteinen ystävyyssuhde useiden varhaisen punkmusiikin suurten nimien kanssa, ja hänet kuvattiin mm. yhdessä Paul Cookin, Joey Ramonen ja Captain Sensiblen kanssa. Gaye Advert sai maineen yhtenä punkin ensimmäisistä "naisikoneista”, koska media tykkäsi ottaa valokuvia hänestä. Hänen “panda"-silmämeikkinsä ja aina läsnä ollut nahkatakki määrittelivät mdiassa naispuolisen punk-estetiikan ilmeen pitkälle seuraavalle vuosikymmenelle.
The Advertsin myrskyisän hajoamisen jälkeen vuonna 1979 Gaye on omistanut elämänsä aktivismille ja kannanotoille monin tavoin – sosiaalityön, eläinoikeuskampanjoinnin ja taiteen kuratoinnin kautta. Nykyisin Gaye Advert tekee taidetta Gaye Black -nimellä ja hän on kuratoinut punk-aiheisia näyttelyitä.
The Last Dance (Magnumin albumi)

The Last Dance on rockyhtye Magnumin vuonna 1996 julkaistu kahden levyn livealbumi.
__notoc__
Kappaleet.
Kaikki kappaleet on säveltänyt ja sanoittanut Tony Clarkin ellei toisin mainita.
Käyttöliittymäkomponentti

Käyttöliittymäkomponentti on yksittäinen graafisen käyttöliittymän elementti. Käyttöliittymäkomponentteja luodaan käyttöliittymäkirjastojen avulla.
Esimerkkejä käyttöliittymäkomponenteista ovat painikkeet ja muuttumattomat ja muokattavat tekstikentät.
Käyttöliittymäkomponentit kootaan tyypillisesti ikkunaan, joka on itsessään ylimmän tason käyttöliittymäkomponentti. Ne ryhmitellään erilaisten säiliöiden (container) avulla hierarkkisesti sisäkkäin. 
Yksinkertaisempia käyttöliittymäkomponentteja ovat teksti, jonka arvoa ei voi muuttaa (label), kuva, painike (button), muokattava yksirivinen tekstikenttä, lista tai monirivinen tekstilaatikko. Valikkopalkki (menu) ja pikapainikerivi (toolbar) ovat omia komponenttejaan. Lisäksi useisiin usein tarvittaviin tarkoituksiin on koottu valmiiksi komponentteja, kuten tiedostonvalitsin, viestin näyttävä ikkuna tai yksinkertainen kyllä-ei-peruuta-kysymys.
Käsiteltäessä ikkunan käyttöliittymäkomponentteja, ne saadaan haluttaessa antamaan tapahtumia (event), jotka käsitellään funktiokutsuina. Vaihtoehtoisesti komponenttien arvot voidaan lukea käyttäjän sulkiessa ikkunan esim. OK-painikkeella.
Stronghold (Magnumin albumi)

Stronghold on rockyhtye Magnumin vuonna 1997 julkaistu kahden levyn livealbumi. Se on alun perin muualla Euroopassa julkaistun "The Last Dance" -livealbumin brittijulkaisu. Se sisältää alkuperäisen livelevyn lisäksi myös neljä bonuskappaletta.
Kappaleet.
Kaikki kappaleet on säveltänyt ja sanoittanut Tony Clarkin ellei toisin mainita.
Levy 1.
Bonusraidat:
Levy 2.
Bonusraidat:
Metal Gear Online

Metal Gear Online, lyhennettynä MGO, on verkkopeli joka on osa joitain Konamin "Metal Gear" -pelisarjan videopelejä. Yleisimmin nimellä viitataan "in" mukana julkaistuun monen pelaajan internetissä pelattavaan pelimuotoon, mutta samanniminen osuus on ollut mukana myös peleissä ' ja '. Pelaajia voi olla enintään 16.
Pelissä "" nähty "MGO" oli ensimmäinen versio pelistä. Kuitenkaan kyseinen pelimuoto ei ollut pelattavissa kovin pitkään, sillä pelin palvelimet suljettiin vuosien 2006 ja 2007 välillä.
Myös "Metal Gear Solid 4":n mukana julkaistu "MGO" tuli päätökseensä vuoden 2012 aikana. 14. helmikuuta 2012 Konami ilmoitti että pelin palvelimet tullaan sulkemaan 12. kesäkuuta 2012, ja peliä ei ole mahdollista enää pelata. Pelin julkaisupäivä oli 12. kesäkuuta 2008, eli peli sulkeutui kun se oli ollut toiminnassa neljä vuotta. Varsinaista syytä pelin sulkemiselle ei annettu.
Metal Gear Online (Metal Gear Solid 4: Guns of the Patriots).
Yleisessä puhekielessä nimi "Metal Gear Online" tarkoittaa nimenomaan "in" mukana julkaistua moninpeliä. Mukana oli useita eri pelimuotoja ja mahdollisuuksia muokata omaa pelihahmoaan muun muassa ostamalla uusia vaatteita ja varusteita virtuaalirahalla eli REWARD-pisteillä.
"Metal Gear Online"n löyhä tarina sijoittui pääpelistä tuttujen PMC-sotilaiden harjoitteluun. Mukana oli paljon MGS4:ssä esiintyneitä pelillisiä ominaisuuksia, kenttiä ja aseita.
"Metal Gear Solid 4":n tarinasta tuttu "Sons of the Patriots" -systeemi oli mukana myös tässä pelissä, ja sen avulla samassa tiimissä pelaavat hahmot voivat niin sanotusti linkittyä toistensa kanssa ja jakaa tietoja toistensa tilanteesta ja olinpaikasta. Pelaajat voivat myös hakkeroida itsensä vihollistiimin SOP-linkkeihin ja tällä tavalla saada etulyöntiaseman näkemällä vihollisen ja hänen joukkuetovereidensa olinpaikat.
Pelaajat voivat kehittää ylöspäin taitojaan esimerkiksi hakkeroinnissa, tuliaseiden käytössä, "CQC" lähitaistelussa, ansoittamisessa, liikkumisessa, tarkkailussa ja puukon käytössä. Liikkuminen on monimuotoista: voi liikkua kyyryssä hiippaillen, juosten, ryömien ja "man cannonilla" jolla voi ampua hahmon yläilmoihin toiselle puolelle kenttää. Itselleen pelaaja voi valita enimmillään neljä taitoa edellä mainituista.
Peli sisälsi monia normaaleja moninpelimuotoja ja myös joitain epätavallisempiakin, kuten Stealth Deathmatch jossa kaikki pelaajat on varustettu näkymättömyysnaamioilla. Toinen esimerkki on Sneaking Mission, jossa yksi pelaaja ohjaa Solid Snakea samalla kun kaksi muuta tiimiä taistelevat toisiaan vastaan. Tässä pelimuodossa Snaken tavoite on kerätä tainnutetuilta pelaajilta tuntolevyjä.
Teemu Wirkkala

Teemu Sakari Wirkkala (s. 14. tammikuuta 1984 Kokkola) on suomalainen keihäänheittäjä. Hän edustaa Toholammin Urheilijoita. Häntä on valmentanut vuodesta 2012 lähtien Petteri Piironen. Aikaisemmin häntä ovat valmentaneet isänsä Hannu Wirkkala ja vuoteen 2004 asti Petteri Piironen sekä vuosina 2005–2007 Hannu Wirkkala ja Kari Ihalainen, vuosina 2007–2009 Hannu Kangas ja vuosina 2010–2011 Kimmo Kinnunen.
Wirkkala voitti vuonna 2001 alle 18-vuotiaiden maailmanmestaruuden Unkarin Debrecenissä tuloksella 76,18 (700 gramman keihäs). Seuraavana vuonna hän oli seitsemäs alle 20-vuotiaiden MM-kilpailuissa Jamaikan Kingstonissa. Vuonna 2003 hän voitti alle 20-vuotiaiden Euroopan-mestaruuden Tampereella tuloksella 79,90 Tero Järvenpään ollessa toinen ja Antti Ruuskasen kolmas. Göteborgin EM-kilpailuissa 2006 hän karsiutui loppukilpailusta. Vuonna 2007 hän oli Osakan MM-kilpailuissa kahdestoista ja neljäs. Pekingin olympialaisissa 2008 Wirkkala sijoittui viidenneksi tuloksella 83,46. Seuraavana vuonna hän oli yhdeksäs Berliinin MM-kilpailuissa ja kuudes . Barcelonan EM-kilpailuissa 2010 hän sijoittui viidenneksi tuloksella 81,76 m. Helsingin EM-kilpailuihin 2012 hän pääsi mukaan varamiehenä Antti Ruuskasen sairastuttua mutta joutui nilkkavaivaisena keskeyttämään karsintakilpailun ensimmäisen heittonsa jälkeen ja jäi ilman tulosta. Moskovan MM-kilpailuissa 2013 hän karsiutui loppukilpailusta.
Wirkkalan ennätys on vuonna 2009 Joensuussa heitetty 87,23. 27. heinäkuuta 2001 hän heitti Alavieskassa alle 18-vuotiaiden poikien maailmanennätyksen (700 g keihäs) 81,85 m. Kalevan kisoissa Wirkkala on voittanut kultaa Espoossa 2009, hopeaa Kajaanissa 2010 ja pronssia Lappeenrannassa 2007 sekä Vaasassa 2013. Hän voitti Pihtiputaan keihäskarnevaalit vuosina 2007 ja 2013. Maaottelun keihäskilpailun hän on voittanut Helsingissä 2003. Kultaisen liigan kilpailuissa hän on ollut Oslossa toinen 2009 ja Berliinissä kolmas 2007. Timanttiliigassa hän oli 2010 toinen Pariisissa ja Tukholmassa sekä kolmas Oslossa.
Teemu Wirkkalan kummityttö Mimosa Wirkkala kilpailee seitsenottelijana. Teemu Wirkkala opiskelee Kuortaneen urheiluopistossa valmentajan ammattitutkintoa.
"10 parhaan tuloksen keskiarvo 85,36"
Hehkutetra

Hehkutetra ("Hyphessobrycon amandae") on amerikantetrojen heimoon kuuluva kala.
Koko ja ulkonäkö.
Hehkutetetra jää alle kolmen sentin mittaiseksi kalaksi. Naaras on pulleampi, koiras kapeampi. Kalan eturuumis ja kylkijuova hohtavat oranssinsävyisenä, selkä ja pyrstöpuoli ovat läpikuultavan harmahtavat.
Alkuperä.
Hehkutetra on peräisin Etelä-Amerikasta, Araguia-joen vesistöstä.
Käyttäytyminen ja lisääntyminen.
Hehkutetra on ehdoton parvikala. Parveen tulisi kuulua ainakin 10–20 yksilöä, sillä hehkutetra on pieni ja arka kala, ja edukseen suuremmissa parvissa. Kahdenkymmenen yksilön parven minimiallaskooksi riittää jo mainiosti 50–60-litrainen akvaario, mutta jos altaaseen on tulossa muita kaloja on hyvä hankkia jo 80-litrainen akvaario.
Tämä pieni parvikala on todellinen pienten kasviakvaarioiden kaunistus, sillä sen punainen väritys antaa kauniin kontrastin runsaalle vihreälle kasvillisuudelle. Se viihtyy parhaiten suunnilleen samankokoisten kalojen seurassa. Mainioita asuinkumppanilajeja tälle pienelle kalalle ovat muut kääpiölajit, kuten erilaiset pienet sukarapulajit ja pikkumonninen, sekä kääpiörasbora, hehkurasbora ja sinineontetra. Lisäksi esimerkiksi rauhalliset pienisuiset lajit, kuten pienet rihmakalat, monniset, imumonnit, monet rauhalliset tetrat, tapparakalat, kiilakyljet ja monet suppusuut ovat sopivia samaan akvaarioon.
Käytökseltään hehkutetra on rauhallinen, eikä häiritse millään tavalla muita kaloja, mutta on kuitenkin pidettävä huoli, ettei asuta hehkutetraa samaan altaaseen isompien lihaa syövien kalojen kanssa, kuten lehtikalojen kanssa, joille nämä pienet kalat ovat mieluinen suupala.
Vesiolot ja ravinto.
Hehkutetralle sopiva lämpötila-alue on 24–28 °C ja pH 6–7. Se syö pienijakeista sekaruokaa. Äyriäisten (massiäyriäiset, artemia) syöttäminen pitää kalan värit kirkkaina.
Nolan North

Nolan Ramsay North (s. 31. lokakuuta 1970 New Haven, Connecticut, Yhdysvallat) on yhdysvaltalainen näyttelijä, joka tuli tunnetuksi Cris Ramseyn roolista televisiosarjasta "General Hospital". Sittemmin hän on tultu tuntemaan lukuisista äänirooleista videopeleissä ja animaatiosarjoissa.
Elämäkerta.
North pelasi collegessa baseballia, mutta joutui lopettamaan pelaamisen olkapäävamman vuoksi. Valmistumisensa jälkeen hän työskenteli muun muassa toimittajana ennen kuin siirtyi opiskelemaan teatteria ja komiikkaa New Yorkiin, mistä North jatkoi Kaliforniaan pyrkiäkseen näyttelijäksi.
Näyttelijänä.
Uransa alkuvaiheessa North esiintyi televisiosarjoissa, kuten "Port Charles", "General Hospital" ja "Mullan alla". Näiden jälkeen hän on keskittynyt enemmän ääninäyttelemiseen erityisesti videopeleissä. Ääniroolien ohella North on tehnyt edelleen muutamia vierailevian rooleja televisiosarjoissa, kuten "Ruma Betty", "C.S.I. Miami" ja "Dirty Sexy Money".
Ääninäyttelijänä.
North päätyi ääninäyttelemisen pariin sattuman kautta ja teki ensimmäisen ääniroolinsa videopeliin "Interstate '82" vuonna 1999. Seuraavan kerran häntä kuultiin kalan roolissa samannimiseen elokuvaan perustuvassa videopelissä "The Cat in the Hat". Ensimmäiset roolit North teki animaatioon vuonna 2006 "The Grim Adventures of Billy &amp; Mandy" ja "Ben 10" sekä animaatioelokuvassa "Ultimate Avengers". Vuonna 2007 North tunnetaan myös elokuvasta "TMNT", jossa hän toimi Raphaelin äänenä. Samana vuonna North antoi äänensä "n" päähahmolle Nathan Drakelle. Hän ääninäyttelee Drakea myös pelin jatko-osissa ' (josta North huomioitiin Spike Video Game Awards -ehdokkuudella vuonna 2009) ja '. North on myös animaatiossa "Wolverine and the X-Men" Kykloopin ääniroolissa. Häntä kuultiin vuonna 2009 "Deadpoolin" äänenä hahmon ensimmäisessä esiintymisessä animaationa elokuvassa "Hulk vs". North koe-esiintyi myös Mikki Hiiren ääniroolia varten sen jälkeen, kun hahmon ääninäyttelijä Wayne Allwine kuoli. North teki yhteensä yksitoista vierailua koe-esiintyessään roolia varten, joka lopulta meni Bret Iwanille.
Syksyllä 2009 Top of the Limit -sivusto listasi Northin kymmenenneksi, laatimassaan kymmenen parhaan videopelien ääninäyttelijän luettelossa.
Hän on voittanut The Game Awards -palkinnon "Best Performance" -kategoriassa roolistaan Nathan Drakena pelissä "".
Theodore Dreiser

Theodore Herman Albert Dreiser (27. elokuuta 1871 Terre Haute Indiana Yhdysvallat – 28. joulukuuta 1945 Hollywood Kalifornia Yhdysvallat) oli yhdysvaltalainen toimittaja ja kirjailija. 
Henkilöhistoria.
Dreiserin vanhemmat olivat saksalaisia siirtolaisia, joiden perheeseen syntyi kolmetoista lasta. Dreiser kävi kansakoulun ja lähti 16-vuotiaana töihin Chicagoon. Indianan yliopistossa hän opiskeli vuoden, mutta joutui keskeyttämään opinnot varattomuuden takia. Vuonna 1892 hän pääsi "Chicago Daily Globe" -lehden toimittajaksi, mistä avautui kriitikon ja lehtimiehen ura.
Kirjallinen tuotanto.
Dreiseria pidetään usein amerikkalaisen naturalistisen kirjallisuuden perustajana ja yhtenä sen merkittävänä edustajana. Hänen tunnetuimpia teoksiaan ovat "Amerikkalainen murhenäytelmä" (An American Tragedy, julkaistu 1925), josta on tehty myös elokuva nimeltä "Paikka auringossa" (A Place in the Sun, 1951) ja "Jennie Gerhardt" (Jennie Gerhardt, julkaistu 1911). Dreiserin esikoisteos "Sister Carrie" (Sisar Carrie) ilmestyi vuonna 1900, mutta kustantaja päästi sen julkisuuteen vasta kuusi vuotta myöhemmin. Siihen perustuva elokuva "Viattomuuden kasvot" ilmestyi vuonna 1952.
Teokset.
Alkukielinen tuotanto.
Dreiserin teoksia ovat:
Magnitogorski metallurgitšeski kombinat

Magnitogorski metallurgitšeski kombinat () eli MMK on Venäjän neljänneksi suurin kaivos- ja metallurgian alan yhtiö. Yhtiö toimii Tšeljabinskin alueella. Sen merkittävänä omistajana toimii venäläinen oligarkki Viktor Rašnikov. 
Historia.
MMK:n juuret ulottuvat vuoteen 1929, kun Stalin perusti Magnitogorskin kaupungin ensimmäisen viisivuotissuunnitelman myötä.
Vuonna 1997 Viktor Rašnikovista tuli tehtaan johtaja. Seuraavana vuonna yritettiin tehdä yrityskaappaus, mutta Rašnikov torjui valtauksen. Valtio ja kilpailijat omistivat 40 prosenttia yhtiöistä, ja raaka-aineiden saanti vaikeutui. Rašnikov ratkaisi asian ostamalla – yhdessä liikekumppanin kanssa – kilpailijat pois yrityksestä. Samalla yhtiölle hankittiin oma rautakaivos.
Ruusutetra

Ruusutetra ("Hyphessobrycon rosaceus") on amerikantetrojen heimoon kuuluva kala. Se oli ennen korutetran alalaji "Hyphessobrycon bentosi rosaceus".
Koko ja ulkonäkö.
Ruusutetra kasvaa neljä senttiä pitkäksi. Kuten korutetralla, sillä on harmahtava vartalo, ja hain evää muistuttava korkea mustakärkinen selkäevä, jonka päässä on valkea pilkku. Muut evät ovat punaiset. Ruusutetran erottaa korutetrasta siitä, että ruusutetralla on perä- ja vatsaevien kärjessä valkoinen täplä.
Alkuperä.
Ruusutetra on peräisin Etelä-Amerikasta, Essequibo-, Corantijn- ja Suriname-jokien vesistöistä.
Käyttäytyminen ja lisääntyminen.
Ruusutetra on vilkas, mutta sopuisa parvikala. Kudettamiseen sopiva lämpötila on suurin piirtein 25–26 astetta. Veden pitäisi olla hyvin pehmeää ja pH noin 6. Kalat kutevat hienolehtisten kasvien tiheikköön. Poikaset kuoriutuvat vuorokaudessa ja lähtevät uimaan noin viiden päivän kuluttua, jolloin niille kelpaavat esimerkiksi mikromadot.
Vesiolot ja ravinto.
Ruusutetralle sopiva lämpötila-alue on 24–28 °C ja pH 6–7. Se syö pienijakeista sekaruokaa.
30 Rock

30 Rock on yhdysvaltalainen Golden Globe ja Emmy -palkittu komediasarja, jonka ensimmäinen jakso esitettiin Yhdysvalloissa 11. lokakuuta 2006. Ohjelman on luonut entinen "Saturday Night Liven" pääkäsikirjoittaja Tina Fey, joka on myös sarjan pääosassa. Kuten muissa NBC:n torstai-illan sitcomeissa ("Kovan onnen kundi", "Konttori" ja "Tuho-osasto"), myöskään "30 Rockissa" ei käytetä naururaitaa taustalla.
Sarjan nimi, "30 Rock" viittaa NBC:n pääkonttorin sijaintiin New Yorkissa, osoitteessa 30 Rockefeller Plaza.
Juoni.
Liz Lemon on tv-sarja "The Girlie Show"'n käsikirjoittaja, jonka pitäisi yrittää tulla toimeen uuden pomonsa, Jack Donaghyn kanssa, joka on palkannut Lizin käsikirjoittaman ohjelman uudeksi tähdeksi arvaamattoman Tracy Jordanin. Samaan aikaan Lizin olisi kirjoittajatiiminsä kanssa tehtävä menestyksekästä televisiosarjaa.
Palkinnot.
Sarja on palkittu mm. Golden Globella ja parhaan komediasarjan Emmyllä vuosina 2007-2009. Sarjalle on kertynyt myös 10 Emmy-ehdokkuutta. Alec Baldwin on palkittu roolistaan Jack Donaghynä Golden Globella sekä seitsemästi Screen Actors Guild Awardilla. Elaine Stritch palkittiin vierailusta sarjassa Emmyllä.
Sarja Suomessa.
Suomessa sarjaa esittävät C More, MTV3, Sub ja TV5. Sarja aloitti Canal+ Film HD:llä 13. elokuuta 2007. 6. syyskuuta alkaen sarjaa on esitetty myös muilla Canal+-kanavilla: Canal+ First esittää uusia jaksoja sunnuntaisin klo 23.00, uusinnat nähdään maanantaisin klo 22.00 Canal+ Hits -kanavalla. Subilla "30 Rock" aloitti 11. helmikuuta 2008. 
Vierailevia tähtiä.
Ensimmäisen tuotantokauden aikana sarjassa vieraili lukuisia tähtiä, joko omana itsenään tai jonakin hahmona.
Jaksot.
30 Rockin ensimmäinen tuotantokausi alkoi Yhdysvalloissa 11. lokakuuta 2006. Toinen tuotantokausi alkoi 4. lokakuuta 2007 Jerry Seinfeldin vierailulla jaksossa "Seinfeld Vision".
Kalliokiipijä

Kalliokiipijä ("Tichodroma muraria") on vuoristoissa elävä varpuslintu. Lajin nimesi ja kuvaili Carl von Linné 1766.
Koko ja ulkonäkö.
Linnun pituus on 15–17 cm, siipien kärkiväli 30–35 cm ja paino 15–20 g. Höyhenpuku on pääosin harmaa. Siipien yläpeitinhöyhenet ovat punaisia lukuun ottamatta ruskehtavia kyynärsulkien peitinhöyheniä. Koiraan kurkku on musta, naaraan valkea. Naaraan puku on ruskehtavampi kuin koiraan. Nokka on pitkä ja kärjestään hiukan alaspäin taipunut. Linnulla on vahvat jalat, joilla se ketterästi kiipeilee jyrkillä kallioseinämillä. Lento on perhosmaisen lepattavaa. Äänet ovat korkeita vihellyksiä.
Kalliokiipijä on sukunsa ainoa laji. Siitä tunnetaan 2 alalajia, nimialalaji "muraria" ja itäinen "nepalensis".
Esiintyminen.
Kalliokiipijä asuu Euraasian vuoristoseuduilla Pyreneiltä ja Alpeilta läpi Aasian aina lähelle Kiinan itärannikkoa. Lajin kanta on elinvoimainen ja Euroopassa arvioidaan elävän 77 000–200 000 yksilöä. Laji on pääosin paikkalintu, mutta se voi talveksi siirtyä vuoriston alaosiin. Sitä ei ole toistaiseksi tavattu Suomessa.
Elinympäristö.
Vuoristot, Euroopassa alle 2 500 metrin korkeudelle, Himalajalla jopa 5 000 metriin saakka.
Lisääntyminen.
Pesä on kallionhalkeamassa, joskus myös rakennuksessa, ja se on vuorattu karvoilla. Naaras munii 3–4 munaa, joita se yksin hautoo.
Ravinto.
Syö hyönteisiä, hämähäkkieläimiä ja muita pieniä selkärangattomia.
Siperian tataarit

Siperian tataarit (oma nimitys: Sibirtar, Sibirtatarlar) ovat etninen ryhmä Venäjällä, Länsi-Siperiassa. "Sipiirejä" on noin 200 000 ja he ovat yksi suurimmista tataarien alaryhmistä. Sipiirien puhuma kieli on seperia, joka käyttää tataarin kielen kirjakieltä, mutta on kehittynyt melko erilaiseksi. Sipiirien esi-isät ovat osittain lännempänä asuneita turkkilaisia ja suomalais-ugrilaisia kansoja, mutta pääasiassa Siperien juuret ovat kiptšakeissa. Tataarit muuttivat alueelle noin 1350–1900.
 Samoin heidän kielessään on vaikutteita kiptšakkien kielestä, joka kuitenkin lähinnä muistuttaa Kazanin tataarien kieltä. Lainasanoja on myös kazakista, baškiirista, uzbekista ja venäjästä.
Vuoden 2002 väestönlaskennassa Siperiassa asui 500 000 tataaria, mutta suurin osa (300 000) heistä oli Kazanin tataareja, jotka olivat asettuneet alueelle vasta myöhemmin.
Sitruunatetra

Sitruunatetra ("Hyphessobrycon pulchripinnis") on amerikantetrojen (Acestrorhamphidae) heimoon kuuluva kalalaji. 
Koko ja ulkonäkö.
Sitruunatetra voi kasvaa melkein viisi senttimetriä pitkäksi. Sillä on harmaankellertävä, parhaimmillaan kullanhohtoinen vartalo, ja hain evää muistuttava korkea selkäevä, jonka päässä on valkea pilkku. Vatsaevässä on voimakkaan keltainen etureuna jonka takana on musta raita. Silmä on kirkkaan punainen.
Alkuperä.
Sitruunatetra on peräisin Etelä-Amerikasta, Brasilian keskiosista. Kaikki kaupoissa olevat sitruunatetrat ovat viljeltyjä. Kaukoidässä viljellyillä voi toisinaan esiintyä kalatuberkuloosia, joten kalojen valintaan kannattaa kiinnittää huomiota.
Käyttäytyminen.
Sitruunatetra on vilkas, mutta sopuisa parvikala, joka kaipaa ainakin viiden yksilön parvea, ja akvaarion minimikoko on 60l, mutta kaikkein sopusuhtaisimmalta sitruunatetraparvi näyttää vasta lähemmäs 150-litraisissa akvaarioissa.
Vesiolot ja ravinto.
Sitruunatetralle sopiva lämpötila-alue on 22–28 celsiuastetta ja pH 5.5–7. Veteen tulee lisätä humusuutetta tai turvetta - liian kovassa vedessä kala on väritön. Se syö pienijakeista sekaruokaa.
Jim J. Bullock

James Jackson "Jim" Bullock eli JM J. Bullock (s. 9. helmikuuta 1955, Casper, Wyoming) on yhdysvaltalainen näyttelijä.
Bullock tuli tunnetuksi 1980-luvulla, jolloin hän sai roolin sarjasta "Too Close for Comfort". Hän esiintyi usein myös John Davidsonin "Hollywood Squares" -televisiokomediassa ja -pelishow'ssa (1986–1989). Lisäksi hänellä oli vuosina 1989–1990 rooli suositussa televisiosarjassa "Alf".
Bullock esitti Mister Monroeta sarjassa "Ned's Declassified School Survival Guide" vuosina 2004–2007. Hän on avoimesti homoseksuaalinen. Hän ilmoitti vuonna 1995 kärsineensä HIV-tartunnasta jo vuodesta 1985.
Days of Wonder (albumi)

Days of Wonder – Live 1976 on rockyhtye Magnumin vuonna 2000 julkaisema live-albumi. Se on nauhoitettu Birminghamin The Railway Innissä vuonna 1976 ja on eräs yhtyeen ensimmäisistä live-esiintymisistä. Albumi sisältää materiaalia lähinnä yhtyeen ensimmäiseltä albumilta "Kingdom of Madness", joka kuitenkin julkaistiin vasta kaksi vuotta näiden live-versioiden nauhoittamisen jälkeen.
Kappaleet.
Kaikki kappaleet on säveltänyt ja sanoittanut Tony Clarkin ellei toisin mainita.
Päänahka

Päänahka on pään yläosan iho. Se alkaa kasvojen yläpuolelta ja rajoittuu takana ja sivuilla niskaan. Yleensä päänahkaa peittävät hiukset, mutta toisinaan ne ajetaan pois tai ne vanhemmiten tai jonkin sairauden vuoksi lakkaavat kasvamasta. Ihonväristä riippumatta päänahka on usein kalpeahko, koska hiusten alla se ei rusketu. Päänahassa on runsaasti verisuonia, ja siksi pään alueen haavat vuotavat paljon verta. Päänahassa on myös laskimoita, jotka kulkevat kalloluun sisään ja läpi. Siksi alueen haavat on puhdistettava huolellisesti ja tulehdukset hoidettava. Lisäksi päänahassa on mikrobeja enemmän kuin useimmissa ihmiskehon alueissa. Päänahan hygienia on melko arka, koska hiuksien vuoksi se ei puhdistu yhtä tehokkaasti kuin paljas iho. Päänahan ja hiukset voi pestä shampoolla.
Adam Woodyatt

Adam Brinley Woodyatt (s. 28. kesäkuuta 1968 Walthamstow) on brittiläinen näyttelijä, joka on esittänyt Ian Bealen roolia "EastEnders"-televisiosarjassa yhtämittaisesti vuodesta 1985. 
Woodyatt valmistui Sylvia Youngin teatterikoulusta Lontoossa. Hän teki 26. maaliskuuta 2007 kaikkiaan 2000. esiintymisensä "EastEndersissä" Ian Bealena. Hän on ollut sarjan ainoa jäljellä oleva alkuperäinen näyttelijä Wendy Richardin lähdettyä vuonna 2006.
Woodyatt asuu Southamissa, Warwickshiressa. Hän meni 8. huhtikuuta 1998 naimisiin tanssija Beverley Sharpin kanssa Floridan Walt Disney Worldissa; parille on syntynyt kaksi lasta, Jessica (1994) ja Sam (1997).
The River Sessions

The River Sessions on rockyhtye Magnumin vuonna 2004 julkaistu livealbumi. Se nauhoitettiin Glasgow'ssa vuonna 1985.
Kappaleet.
Kaikki kappaleet on säveltänyt ja sanoittanut Tony Clarkin.
The Party’s Over

The Party’s Over on Talk Talk -yhtyeen debyyttialbumi, joka ilmestyi vuonna 1982. Albumi edustaa aikakautensa tyypillistä syntikkapoppia. Albumilla on mukana kappale ”Talk Talk”, josta yhtye on saanut nimensä.
Albumilla syntetisaattoreita soittaa kosketinsoittaja Simon Brenner, joka erosi yhtyeestä jo vuonna 1983.
Mustanmeren laivasto

Mustanmeren laivasto (, ) on Venäjän laivaston Mustallamerellä, Asovanmerellä ja Välimerellä operoiva laivasto-osasto. Se perustettiin 1783. Neuvostoliiton aikana se oli osa Neuvostoliiton laivastoa.
Historia.
Keisarillinen Venäjä.
Mustanmeren laivaston perustajana pidetään ruhtinas Potjomkinia, joka perusti sen pääasiallisen tukikohdan Sevastopoliin 13. toukokuuta 1783.
Venäjän pysyvänä tavoitteena oli 1800-luvulla saada pääsy Bosporin läpi. Venäjän ja osmanien 1833 solmiman sopimuksen vuoksi suurvallat kokoontuivat ja vuoden 1841 Lontoon sopimus kielsi sotalaivojen purjehtimisen salmen läpi Mustaltamereltä Välimerelle.
Vuonna 1853 syttyneessä Krimin sodassa Britannia, Ranska ja Osmanien valtakunta taistelivat Venäjää vastaan ja tuolloin myös Venäjän Mustanmeren laivasto upotettiin liittokunnan valloittaessa Sevastopolin. Vuoden 1856 Pariisin rauha demilitarisoi Mustanmeren ja Venäjän menetti oikeuden pitää laivastoa Mustallamerellä tai rakentaa sinne linnoituksia. Venäjä sanoutui kuitenkin irti sopimuksesta 1870.
Ensimmisessä maailmansodassa Mustallamerellä oli jälleen yhteenottoja Venäjän ja Osmanien välillä, ja myöhemmin keskusvaltojen ja Venäjän välillä., Saksalaiset saivat Sevastopolin laivastotukikohdan, ja luovuttivat sinne jääneet alukset Venäjän sisällissodassa valkoisten puolelle. Ne siirtyivät Neuvostoliiton haltuun vasta vuonna 1924.
Neuvostoliitto.
Toisessa maailmansodassa Saksa pääsi Krimille, mutta laivasto säilyi Neuvostoliiton hallussa ja osallistui puolustukseen Odessan taistelussa ja Sevastopolin piirityksessä. Sairaalalaiva "Armenia" upposi saksalaisten pommituksessa vieden mukanaan tuhansia haavoittuneita. 
Venäjä.
Ukrainan itsenäistyttyä Neuvostoliitosta vuonna 1991 alkoi Venäjän ja Ukrainan välinen kiista ydinaseista ja myös Mustanmeren laivaston alusten jakamisesta Venäjän ja Ukrainan kesken. Neuvostoliiton hajotessa Mustanmeren laivastossa oli eri arvioiden mukaan 300–635 alusta ja sukellusvenettä. Laivaston jakamisesta päästiin sopimukseen vuonna 1997.
Ukrainan ja Venäjän kiisteltyä Sevastopolissa sijaitsevan Krimin laivastoaseman vuokraamisesta Venäjän aloitti uuden pääsataman rakentamisen Novorossijskiin, jonne sen oli määrä valmistua vuonna 2012.
Mustenmeren laivasto osallistui 2008 Etelä-Ossetiasta käytyjen taistelujen aikana Georgian merisaartoon Abhasian rannikolla. Ohjusvene Miraž upotti Georgian merivoimien yhden aluksen neljästä saartaneita aluksia lähestyneestä aluksesta.
Vuonna 2010 allekirjoitettiin Harkovan sopimus, jolla Sevastopolin laivastotukikohdan vuokraa jatkettiin ainakin vuoteen 2042 asti. Venäjä irtautui sopimuksesta yksipuolisesti miehitettyään Krimin niemimaan.
Venäjän hyökkäys Ukrainaan 2022– käsitti huhtikuussa 2022 meritaisteluita, joissa laivaston lippualus ohjusristeilijä Moskva tuhoutui. Ukrainan asevoimat ampuivat sitä kohti eri lähteiden mukaan joko kaksi tai kolme meritorjuntaohjusta. Osumien jälkeisessä hinauksessa alus upposi.
Lokakuussa 2022 Sevastopolissa sijaitseviin sotilaskohteisiin tehtiin isku drooneilla ja kauko-ohjattuilla miehittämättömillä pinta-aluksilla (USV).
Laughing Stock

Laughing Stock on Talk Talk -yhtyeen viides ja viimeinen studioalbumi. Se ilmestyi vuonna 1991.
"Laughing Stock" jatkaa samoilla linjoilla kuin edellinen albumi "Spirit of Eden" ja edustaa post-rockia. Taustalla soittaa joukko muusikoita. Jousisoittimet ovat erittäin hyvin edustettuina albumilla.
Vaikka albumilla onkin vain kuusi kappaletta, musiikkia on yli 40 minuuttia, sillä useimmat kappaleet kestävät yli kuusi minuuttia. Pisimmät kappaleet ovat lähes kymmenminuuttinen "New Grass" ja yli 9 minuuttia 30 sekuntia pitkä "After the Flood".
Schrödingerin kuva

Schröringerin kuva on kvanttimekaniikan formalismin yksi muoto. Siinä oletetaan systeemin tilaa kuvaavien funktioiden, tilavektorien eli aaltofunktioiden riippuvan ajasta, ja observaabeleita kuvaavien lineaarioperaattorien olevan aikariippumattomia. 
Käyttö.
Merkitään Schrödingerin kuvan tilavektoria ket-merkinnällä formula_1. Tuo tilavektori toteuttaa Schrödingerin yhtälön
formula_2
missä H on systeemin kokonaisenergiaa kuvaava Hamiltonin operaattori ja formula_3 on Diracin vakio.
Tällöin niinkutsutussa puhtaassa tilassa observaabeleiden odotusarvo formula_4 voidaan laskea observaabelia kuvaavan (aikariippumattoman) operaattorin formula_5 ja tilan formula_1 sekä tämän konjugaattitilan formula_7 avulla:
formula_8
Sekoitetussa tilassa systeemiä ei voi kuvata aaltofunktiolla vaan tilaoperaattorilla eli tiheysmatriisilla, 
formula_9
missä formula_10 ovat eri puhtaiden tilojen formula_11 todennäköisyyksiä. Suljetussa systeemissä tiheysmatriisi toteuttaa Liouvillen yhtälön
formula_12
missä formula_13 on Hamiltonin operaattorin ja tiheysmatriisin kommutaattori. Tällöin observaabeleiden aikakehitys saadaan kaavasta
formula_14
Tässä formula_15 on operaattorin formula_16 jälki.
Vastakkainen, mutta täysin ekvivalentti tapa kuvata observaabeleiden aikariippuvuutta on olettaa tilat aikariippumattomiksi, ja operaattorit aikariippuviksi. Tätä kuvaustapaa nimitetään Heisenbergin kuvaksi. Näiden välillä käytetään usein myös vuorovaikutuskuvaa, jossa tilojen aikakehityksestä kirjoitetaan erikseen auki johonkin tunnettuun Hamiltonialaiseen liittyvä osa, ja häiriötä kuvaava osa lasketaan erikseen.
Natalja Baranskaja

Natalja Vladimirovna Baranskaja (, 31. tammikuuta 1908 Pietari, Venäjä – 2004) oli venäläinen novellikirjailija.
Baranskaja opiskeli Moskovan yliopistossa historiaa ja etnologiaa ja valmistui 1929.
Baranskaja jatkoi osa-aikaista opiskelua toisen maailmansodan jälkeen. Hän oli jäänyt leskeksi kahden lapsen kanssa miehensä kaaduttua vuonna 1943. Hän työskenteli Moskovan Puškin-museossa ja saattoi omistautua kirjoittamiselle täysipäiväisesti vasta vuoden 1966 jälkeen. Ensimmäiset kertomuksensa hän julkaisi 1968.
Merkittävimpiä Baranskajan teoksista on pienoisromaani "Viikko kuin viikko", jonka venäjänkielinen alkuteos "Nedelja kak nedelja" ilmestyi 1969. Suomennos julkaistiin vuonna 1982.
Puna-aavetetra

Puna-aavetetra ("Hyphessobrycon sweglesi" vanh. "Megalamphodus sweglesi" ) on amerikantetrojen heimoon kuuluva kala.
Koko ja ulkonäkö.
Puna-aavetetra on noin 4,5 cm pitkä. Vartalon yleisväri on punainen, kyljessä on musta läikkä. Evät ovat isot ja kaarevat. Sukupuolet voi erottaa selkäevän muodosta: koiraan selkäevä muistuttaa banaania, naaraan sitruunaa. Naaraan selkäevän kärjessä on vähän mustaa ja valkoista, koiraan selkäevä on tasaisen punainen. 
Alkuperä.
Puna-aavetetra on kotoisin Etelä-Amerikasta Orinoco-joen vesistöstä.
Käyttäytyminen ja lisääntyminen.
Puna-aavetetra on vilkas parvikala, joka viihtyy runsaskasvisessa akvaariossa. Erityisen kaunis se on akvaariossa jossa on runsaasti vihreitä kasveja ja näitä tetroja suuri parvi, ainoana parvikalana. Puna-aavetetra on parvikala, ja parvessa tulisi olla vähintään 6–10 yksilöä, mieluiten enemmänkin. Akvaariolla saisi olla kokoa vähintään 60 litraa, johon voi asuttaa jo pienen parven. Koiraat mahtailevat toisilleen levittämällä evänsä täyteen komeuteensa ja pörhistelemällä toisilleen, naaraat ovat passiivisempia. Puna-aavetetrat liikuskelevat rauhallisesti enimmäkseen akvaarion korkeuden puolenvälin alapuolella, melko lähellä pohjaa.
Vesiolot ja ravinto.
Puna-aavetetra on viileän veden kala, joten sille sopiva lämpötila on 20–23 °C ja pH 5,5–7. Se syö sekaruokaa, kuten pellettejä, hiutaleita ja pakasteita.